Missatge: 700 pericos signen per fer fora els violents de Montjuïc La campanya Grades netes, que vol fer fora els violents de l'Estadi Olímpic, ha aconseguit de moment la signatura de set-cents espanyolistes. El manifest d'aquest col·lectiu té els objectius següents: "Prou d'intimidacions. Prou de violència a l'Estadi. Prou de xenofòbia i racisme. Fora nazis de les grades de Montjuïc". La seva principal demanda al consell d'administració de l'Espanyol és que "tanquin la porta 8", sector on es posen els aficionats més radicals. Un dels pericos que donen suport a aquesta iniciativa és el director de la publicació Blanc-i-blau, Jordi Sibina, que va ser un dels dos periodistes agredits fa uns mesos per part de seguidors radicals a la sortida d'un partit a l'Olímpic. Aquest comunicador assegura que "crec que és una bona iniciativa però no hauria d'haver sortit de la grada, sinó de més amunt, de la llotja, no del seient de plàstic". Sibina creu que "si s'hagués actuat correctament no s'hauria d'haver iniciat aquesta campanya". Blanc-i-blau publica periòdicament el llistat dels espanyolistes que s'han adherit a aquest manifest: "Ens vam oferir a fer-ho gratuïtament, i també fem el seguiment de les seves iniciatives i comunicats". Font: Infosports
Emocions: no emotion

Resposta: Vaig ser el seté en firmar Ho vaig veure l'altre dia al magnífic diari esportiu: BLANC I BLAU
Emocions: joy